টেলিভিশনের কর্ম প্রক্রিয়াটিই এমন যে, এখানে কেউ এককভাবে বা কোন বিভাগ এককভাবে কোন অনুষ্ঠান বা সংবাদ তৈরি করতে পারেন না, সবাই মিলে দলগতভাবে তৈরি হয় টেলিভিশনের প্রতিটি পূর্ণাঙ্গ সংবাদ বা অনুষ্ঠান। কাজের ধরন অনুযায়ী প্রডাকশন বিভাগ বা প্রযোজকদের কাজকে দুই ভাগে ভাগ করা যায়। এক. প্রডাকশন (মূলত অনুষ্ঠান বা কোন রিপোর্ট/স্টোরী নির্মাণ, যা প্রযোজক বা রিপোর্টারের সরাসরি তত্ত্বাবধানে হয়ে থাকে), দুই. প্রডাকশন অপারেশন (মূলত সরাসরি সম্প্রচারিত অনুষ্ঠান বা সংবাদ পরিচালনা বা প্রযোজনার কাজ)।